Сакрэт свайго майстэрства прафесіянал малочнай справы звязвае найперш з тым, што значна ўзрасла прадуктыўнасць кароў на іх ферме. Гэта стала магчымым дзякуючы добра арганізаванай рабоце па ўзнаўленню дойнага статку. Ды і рацыёны яго сталі больш спажыўнейшымі: у строга адведзеныя часы жывёла атрымлівае паўнацэнныя кармавыя сумесі, у склад якіх уключаны сілас, сянаж, канцэнтраты. Прычым, яны аднатыпныя круглы год. На змену ручной працы прыйшла механізацыя. З дапамогай тэхнікі раздаюцца кармы, ажыццяўляецца гноевыдаленне. Дарэчы, жывёла ўтрымліваецца на мяккай саламянай падсцілцы, бяспрывязна. Адным словам, зроблена ўсё, каб дабівацца на малочным фронце высокіх паказчыкаў. І гэтыя перавагі Фралова выкарыстоўвае поўнасцю, строга захоўвае распарадак даення. Яно на верасніцкай ферме трохразовае.